Predkladacia správa 

Materiál „Hodnotiaca správa o účasti výprav SR na XX. zimných olympijských hrách  a IX. zimných paralympijských hrách v Turíne“ bol spracovaný v spolupráci so Slovenským olympijským výborom a Slovenským paralympijským výborom a predkladá sa na rokovanie vlády SR na základe bodu C.2. uznesenia vlády  č. 619 zo 17.8.2005.

Celkove je možné hodnotiť dosiahnuté výsledky slovenských športovcov na XX.  zimných olympijských hrách ako úspešné. Historickú medailu zo zimných olympijských hier v ére samostatného Slovenska získal Radoslav Židek v snowboardcrosse. Slovenskí športovci získali v neoficiálnom olympijskom bodovom hodnotení krajín 9 olympijských bodov, čo je najviac od ZOH 1994. Napriek tomu je potrebné vyjadriť nespokojnosť s dosiahnutými  výsledkami najmä v biatlone žien, sánkovaní a skokoch na lyžiach.

Na IX. zimných paralympijských hrách dosiahli športovci veľmi dobré výsledky a  ich účinkovanie na hrách bolo úspešné. Zdravotne postihnutí športovci neustále potvrdzujú, že sa dosiahnutými výsledkami významne podieľajú na dobrej propagácii Slovenska vo svete.

Predložený materiál sumarizuje dosiahnuté výsledky športovcov na hrách, zabezpečenie prípravy, organizačné a technické zabezpečenie výprav priamo v dejisku hier, finančné zabezpečenie a v závere sú formulované návrhy opatrení smerom k ďalším hrám, ktoré budú vo Vancouveri 2010.